Ma en tweejarige verdwyn in Bloemfontein | Maroela Media
Ma en tweejarige verdwyn in Bloemfontein
Suzan Strydom (Foto verskaf deur Vrystaat-SAPD)
JONGSTE: Suzan Strydom en haar tweejarige dogtertjie is veilig gevind. Lees meer.
'n 37-jarige vrou en haar tweejarige dogtertjie het Saterdag uit Bainsvlei in Bloemfontein in die Vrystaat verdwyn.
Konst. Peter Kareli, woordvoerder van die polisie, het gesê die vrou, Suzan Strydom, was in 'n psigiatriese hospitaal in Kaapstad voordat sy Vrydagaand teruggekeer het na haar huis in Bainsvlei.
"Suzan en haar man en hul tweejarige dogtertjie, Minneke, het Vrydagaand sonder enige probleme gaan slaap. Toe die man vanoggend wakker word, het Suzan en Minneke egter spoorloos verdwyn," het Kareli bygevoeg.
Suzan ry met 'n rooi Chevrolet Spark (2011-model) met registrasienommer CF193503.
"Sy is vermoedelik gewapen en sy moet versigtig genader word, aangesien sy moontlik geestelik onstabiel kan wees," het hy gesê.
Enigiemand met inligting kan die Bainsvlei-stasiebevelvoerder kontak by 076 300 5567.
Suzan Strydom se rooi Chevrolet Spark (Foto verskaf deur Vrystaat-SAPD)
Minneke Strydom (Foto verskaf deur Vrystaat-SAPD)
Twee sterf toe helikopter in die Vrystaat neerstort
Vir omstandighede onbekend aan ons is dit maklik om vinger te wys. Moenie dat ons dit doen. Bid eerder vir 'n goeie einde vir hierdie gebeure.
Ondersoek die man, n vrou sal nie vlug van n man by wie sy veillig voel nie. Mens is geneig om "psigiatriese hospitaal" te hoor en dan aan te neem die persoon is so mal soos n haas. Baie onskuldige mense wat niks makeer nie is al geforseer in sulke hospitale in hoor….
Hoop sy en die dogtertjie is okay. Ek sal maar skepties bly tot MM bewyse kan gee dat SY die gevaar is. As sy is moet hulle beslis gou gevind word sodat sy hulp kan kry en die dogtertjie veillig by familie kan uitkom.